לואיס מלאגון

לואיס אנחל מלאגון ולאסקס (בספרדית: Luis Ángel Malagón Velázquez; נולד ב-2 במרץ 1997 בסאמורה שבמקסיקו) הוא כדורגלן מקסיקני המשחק בעמדת השוער בקבוצת קלוב אמריקה מליגת העל המקסיקנית ובנבחרת מקסיקו.

קריירת מועדונים 
מלאגון גדל במחלקות הנוער של סנטוס לגונה ואתלטיקו מורליה. הוא החל את הקריירה המקצוענית שלו בקבוצה הבוגרת של אתלטיקו מורליה במסגרת ליגת העל המקסיקנית, וערך עשר הופעות ליגה במדיה.

ב-1 ביולי 2020 חתם מלאגון בקלוב נקקסה מליגת העל המקסיקנית. הוא ערך 72 הופעות ליגה במדי המועדון.

ב-1 בינואר 2023 חתם בקלוב אמריקה מליגת העל המקסיקנית.

קריירה בינלאומית 
מלאגון נכלל בסגל נבחרת מקסיקו לטורניר הכדורגל באולימפיאדת טוקיו בשנת 2021, אך לא שותף בטורניר.

ב-7 ביוני 2023 ערך מלאגון את הופעת הבכורה שלו בנבחרת מקסיקו, בניצחון 2-0 על נבחרת גואטמלה במשחק ידידות.

נכלל בסגל נבחרת מקסיקו לטורניר גביע הזהב 2023.

קישורים חיצוניים 

כדורגלנים מקסיקנים
שוערי כדורגל מקסיקנים
כדורגלני מונרקס מורליה
כדורגלני נקקסה
כדורגלני קלוב אמריקה
כדורגלני נבחרת מקסיקו
כדורגלנים באולימפיאדת טוקיו (2020)
כדורגלני גביע הזהב 2023
מקסיקנים שנולדו ב-1997